Diari Oficial de la Generalitat Valenciana


Sumari del DOGV 3677, del 31-01-2000 (2000/651)

DECRET 13/2000, de 25 de gener, del Govern Valencià, pel qual es designen, en l’àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2000/01/25/13/dof/vci/html**

### Dades del document

Número de DOGV
:   3677

Data del DOGV
:   31-01-2000

Secció del DOGV
:   I. DISPOSICIONS GENERALS

Número del document
:   2000/651


Data del document
:   25-01-2000

Organisme emissor
:   Conselleria de Medi Ambient

Tipus de document
:   Decret

Anàlisi jurídica

 Descriptors 

:   * contaminació d'origen agrícola
    * abonament
    * legislació
    * contaminació de l'aigua
    * regió agrària

DECRET 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries. [2000/651]
  
La contaminació de les aigües és un fenomen cada vegada més acusat que es manifesta, entre altres efectes, per un augment de les concentracions de nitrats a les aigües superficials i subterrànies, com també en l'eutrofització dels embassaments, dels estuaris i de les aigües litorals. Una de les fonts difuses que contribueixen a la contaminació de les aigües és l'aplicació inadequada dels fertilitzants nitrogenats en agricultura.
  
Per tal de pal·liar aquest problema sorgeix la Directiva 91/676/CEE, de 12 de desembre, relativa a la protecció d'aigües contra la contaminació produïda per nitrats d'origen agrícola, que va ser traslladada a la nostra normativa interna mitjançant el Reial Decret 261/1996, de 16 de febrer.
  
La normativa esmentada imposa als estats membres l'obligació d'identificar les aigües que es troben afectades, o en risc d'estar-ho, per la contaminació per nitrats d'aquesta procedència. D'altra banda estableix criteris perquè es designen com a zones vulnerables les superfícies territorials el drenatge de les quals dóna lloc a la contaminació per nitrats. Una vegada determinades aquestes zones, s'hauran de fer i posar en funcionament programes d'actuació coordinada amb tècniques agrícoles adequades, amb la finalitat d'eliminar o minimitzar els efectes dels nitrats sobre les aigües.
  
En aplicació de tot el que s'ha dit més amunt, el Ministeri de Medi Ambient va enviar a la Generalitat Valenciana la ?relació de masses d'aigua afectades per la directiva de nitrats- detectades en l'àmbit de la Comunitat Valenciana, en compliment de l'article 3 del Reial Decret 261/1996, amb la finalitat que l'òrgan competent de la comunitat autònoma declarara les zones vulnerables d'acord amb l'article 4 del Reial Decret esmentat.
  
L'Estatut d'Autonomia de la Comunitat Valenciana, en l'article 32, estableix per a la Generalitat Valenciana competències de desplegament legislatiu i d'execució en matèria de protecció del medi ambient.
  
En l'àmbit de l'administració del Govern Valencià, la Conselleria de Medi Ambient, d'acord amb el Decret 90/1999, de 30 de juliol, del Govern Valencià, pel qual s'aprova el Reglament orgànic i funcional d'aquesta, té atribuïdes, entre d'altres, competències en matèria de control sobre la qualitat de les aigües.
  
En virtut de tot el que s'ha exposat més amunt, d'acord amb el que s'ha establit en els articles 35 c) i 38 de la Llei 5/1983, de 30 de desembre, de Govern Valencià, a proposta del conseller de Medi Ambient, d'acord amb el Consell Assessor i de Participació del Medi Ambient i amb el Consell Jurídic Consultiu de la Comunitat Valenciana, després de deliberació prèvia del Govern Valencià, en la reunió del dia 25 de gener de 2000,
  
DECRETE
  
Article únic
  
Designar inicialment com a zones vulnerables a la Comunitat Valenciana, a l'efecte indicat en el Reial Decret 261/1996, de 16 de febrer, sobre protecció de les aigües contra la contaminació produïda pels nitrats procedents de fonts agràries, els termes municipals que s'indiquen en l'annex.
  
Les zones designades en el paràgraf anterior seran objecte de modificació o d'ampliació, d'acord amb el que s'ha establit en l'article 4.2 del ja esmentat Reial Decret 261/1996, de 16 de febrer.
  
DISPOSICIONS ADDICIONALS
  
Primera
  
La Conselleria de Medi Ambient comunicarà al Ministeri de Medi Ambient la relació de zones vulnerables designades mitjançant aquest decret, com també les modificacions que, si s'escau, es facen en el futur.
  
Segona
  
Amb la finalitat de modificar, si escau, la relació de zones vulnerables designades, com també per tal de comprovar l'eficàcia dels programes d'actuació corresponents, la Conselleria de Medi Ambient farà programes de mostratge i seguiment de la qualitat de les aigües, en l'àmbit de les seues competències, i d'acord amb el que s'ha establit en l'article 8 del Reial Decret 261/1996, de 16 de febrer.
  
DISPOSICIONS FINALS
  
Primera
  
Es faculta el conseller de Medi Ambient perquè, en l'àmbit de les seues competències, dicte les disposicions necessàries per a l'execució i el desplegament d'aquest decret.
  
Segona
  
Aquesta disposició entrarà en vigor l'endemà de ser publicada en el Diari Oficial de la Generalitat Valenciana.
  
València, 25 de gener de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Medi Ambient,
  
FERNANDO MODREGO CABALLERO
  
ANNEX
  
ZONES VULNERABLES DE LA COMUNITAT VALENCIANA
  
ALACANT
  
BENIARBEIG
  
BENIDOLEIG
  
BENIMELI
  
DÉNIA
  
SAGRA
  
ONDARA
  
ORBA
  
PEDREGUER
  
PEGO
  
EL RÀFOL D'ALMÚNIA
  
SANET Y NEGRALS
  
ELS POBLETS
  
TORMOS
  
EL VERGER
  
XÀBIA
  
CASTELLÓ
  
ALFONDEGUILLA
  
L'ALCORA
  
ALMASSORA
  
ALMENARA
  
ALQUERÍAS DEL NIÑO PERDIDO
  
ARTANA
  
BENICÀSSIM
  
BETXÍ
  
BORRIOL
  
BURRIANA
  
CABANES
  
CASTELLÓ DE LA PLANA
  
CHILCHES
  
LA LLOSA
  
MONCOFA
  
NULES
  
ONDA
  
ORPESA
  
LA POBLA TORNESA
  
SANT JOAN DE MORÓ
  
TALES
  
LA VALL D'UIXÓ
  
VILA-REAL
  
VILAFAMÉS
  
VILLAVIEJA
  
VALÈNCIA
  
ADOR
  
ALAQUÀS
  
ALBAL
  
ALBALAT DE LA RIBERA
  
ALBALAT DELS SORELLS
  
ALBALAT DELS TARONGERS
  
ALBERIC
  
ALBORAYA
  
ALBUIXECH
  
ALCÁCER
  
ALCÀNTERA DE XÚQUER
  
L'ALCÚDIA DE CRESPINS
  
ALDAIA
  
ALFAFAR
  
ALFAUIR
  
ALFARA DE ALGIMIA
  
ALFARA DEL PATRIARCA
  
ALFARP
  
ALGAR DE PALANCIA
  
ALGEMESÍ
  
ALGINET
  
ALMÀSSERA
  
ALMISERÀ
  
ALMOINES
  
ALMUSSAFES
  
L'ALQUERIA DE LA COMTESSA
  
ALZIRA
  
ANTELLA
  
BARX
  
BARXETA
  
BELLREGUARD
  
BENAGUASIL
  
BENAVITES
  
BENEIXIDA
  
BENETÚSSER
  
BENIARJÓ
  
BENIFAIÓ
  
BENIFAIRÓ DE LES VALLS
  
BENIFAIRÓ DE LA VALLDIGNA
  
BENIFLÁ
  
BENIMODO
  
BENIMUSLEM
  
BENIPARRELL
  
BENIRREDRÀ
  
BENISANÓ
  
BÉTERA
  
BONREPÒS I MIRAMBELL
  
BURJASSOT
  
CANALS
  
CANET D'EN BERENGUER
  
CARCAIXENT
  
CÀRCER
  
CARLET
  
CASTELLONET DE LA CONQUESTA
  
CATADAU
  
CATARROJA
  
CORBERA
  
COTES
  
CULLERA
  
DAIMÚS
  
DOMEÑO
  
ESTUBENY
  
PUIG
  
EMPERADOR
  
FAURA
  
FAVARA
  
FOIOS
  
FORTALENY
  
GANDIA
  
GAVARDA
  
GENOVÉS
  
GILET
  
GODELLA
  
GUADASSUAR
  
GUARDAMAR
  
L'ALCÚDIA
  
L'ELIANA
  
L'ÈNOVA
  
LA FONT D'EN CARRÒS
  
LA GRANJA DE LA COSTERA
  
LLOSA DE RANES
  
LA POBLA DE FARNALS
  
LA POBLA LLARGA
  
LLANERA DE RANES
  
LLAURÍ
  
LLÍRIA
  
LLOCNOU D'EN FENOLLET
  
LLOCNOU DE SANT JERONI
  
LLOMBAI
  
LORIGUILLA
  
LUGAR NUEVO DE LA CORONA
  
MANISES
  
MANUEL
  
MASALAVÉS
  
MASSALFASSAR
  
MASSAMAGRELL
  
MASSANASSA
  
MELIANA
  
MIRAMAR
  
MISLATA
  
MONCADA
  
MUSEROS
  
NÁQUERA
  
NOVETLÈ
  
OLIVA
  
PAIPORTA
  
PALMA DE GANDÍA
  
PALMERA
  
PATERNA
  
PEDRALBA
  
PETRÉS
  
PICANYA
  
PICASSENT
  
PILES
  
LA POBLA DE VALLBONA
  
POLINYÀ DE XÚQUER
  
POTRÍES
  
PUÇOL
  
QUART DE LES VALLS
  
QUART DE POBLET
  
QUARTELL
  
RAFELBUNYOL
  
RAFELCOFER
  
RAFELGUARAF
  
REAL DE GANDÍA
  
RIBA-ROJA DE TÚRIA
  
RIOLA
  
ROCAFORT
  
ROTGLÁ Y CORBERÁ
  
RÓTOVA
  
SAGUNT
  
SAN ANTONIO DE BENAGÉBER
  
SANT JUAN DE ÉNOVA
  
SEDAVÍ
  
SELLENT
  
SENYERA
  
SILLA
  
SIMAT DE LA VALLDIGNA
  
SOLLANA
  
SUECA
  
SUMACÀRCER
  
TAVERNES BLANQUES
  
TAVERNES DE LA VALLDIGNA
  
TORRELLA
  
TORRENT
  
VALENCIA
  
VILAMARXANT
  
VILLANUEVA DE CASTELLÓN
  
VILLALONGA
  
VINALESA
  
XÀTIVA
  
XERACO
  
XERESA
  
XIRIVELLA
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI